นครหลวงไทยออกเงินฝาก9และ15เดือนดบ.1-1.25%
แบงก์นครหลวงไทยออกผลิตภัณฑ์บัญชีเงินฝากประจำ9และ15เดือนดอกเบี้ย1-1.25%
9 ส.ค. 2553

แบงก์นครหลวงไทยออกผลิตภัณฑ์บัญชีเงินฝากประจำ9และ15เดือนดอกเบี้ย1-1.25%
นายชัยวัฒน์ อุทัยวรรณ์ ประธานเจ้าหน้าที่บริหารและกรรมการผู้จัดการใหญ่ ธนาคารนครหลวงไทย เปิดเผยว่า ธนาคารได้ออกผลิตภัณฑ์ “บัญชีเงินฝากประจำ 9 เดือน” อัตราดอกเบี้ย 1% ต่อปี จ่ายดอกเบี้ยรายเดือน โดยจะจ่ายดอกเบี้ยงวดแรกตั้งแต่เดือนที่ 3 เป็นต้นไป วงเงินรับฝากครั้งแรก 1 แสนบาท ไม่จำกัดวงเงินรวมสูงสุด 
ขณะเดียวกันยังออกผลิตภัณฑ์ “บัญชีเงินฝากประจำ 15 เดือน” อัตราดอกเบี้ย 1.25% ต่อปี จ่ายดอกเบี้ยรายเดือน วงเงินรับฝากครั้งแรกตั้งแต่ 5 แสนบาท ไม่จำกัดวงเงินรวมสูงสุด ทั้งนี้ผู้ฝากสามารถใช้บัญชีเงินฝากประจำ 9 เดือน และบัญชีเงินฝากประจำ 15 เดือน เป็นหลักประกันสินเชื่อได้ด้วย
นอกจากนี้ธนาคารก็ได้ออกผลิตภัณฑ์ “ตั๋วแลกเงินอายุ 2 เดือน” อัตราดอกเบี้ย 1.3% ต่อปี วงเงินลงทุนขั้นต่ำ 5 แสนบาท หากไถ่ถอนก่อน 2 เดือน จะไม่ได้รับดอกเบี้ย และบริการ “ตั๋วแลกเงินอายุ 9 เดือน” อัตราดอกเบี้ย 1.5% ต่อปี ลงทุนขั้นต่ำ 5 แสนบาท หากลงทุนในตั๋วแลกเงินขั้นต่ำตั้งแต่ 1 ล้านบาท ขึ้นไปต่อฉบับ ธนาคารจะจ่ายดอกเบี้ยรายเดือนให้กับผู้ลงทุน โดยจะจ่ายดอกเบี้ยทุกเดือนตั้งแต่ครบ 1 เดือนแรก โดยจ่ายในวันเดียวกับวันที่ลงทุนในตั๋วแลกเงินของทุกเดือน หากไถ่ถอนก่อน 2 เดือน จะไม่ได้รับดอกเบี้ย ไถ่ถอนเมื่อครบ 2 เดือน แต่ไม่ครบ 9 เดือน จะได้รับดอกเบี้ยในอัตราดอกเบี้ยออมทรัพย์ปกติตามระยะเวลาฝากจริง และเมื่อครบวันกำหนดชำระเงินตามตั๋วแลกเงินสามารถไถ่ถอนได้ที่สาขาที่ออกตั๋วแลกเงิน